ตลาดหุ้นสหรัฐฯปิดลบเล็กน้อย
ตลาดหุ้นสหรัฐฯ ปิดลบเล็กน้อยดัชนีหุ้นดาวโจนส์ ลดลง 42.47 จุดขณะที่ราคาน้ำมันตลาดนิวยอร์กดิ่งแรง
8 ก.พ. 2556

ตลาดหุ้นสหรัฐฯ ปิดลบเล็กน้อยดัชนีหุ้นดาวโจนส์ ลดลง 42.47 จุดขณะที่ราคาน้ำมันตลาดนิวยอร์กดิ่งแรง  
ตลาดหุ้นสหรัฐฯวานนี้(7ก.พ.) ปิดลบเล็กน้อย หลังจากช่วงต้นของการซื้อขายดิ่งแรงอย่างแรง ท่ามกลางข้อมูลอันน่าผิดหวังเกี่ยวกับการเติบโตทางผลิตภาพที่ลดลงในช่วงไตรมาส 4 ของอเมริกา       ดัชนีหุ้นดาวโจนส์ ลดลง 42.47 จุด (0.30 เปอร์เซ็นต์) ปิดที่ 13,944.05 จุด แนสแดค ลดลง 3.35 จุด (0.11 เปอร์เซ็นต์) ปิดที่ 3,165.13 จุด เอสแอนด์พี ลดลง 2.73 จุด (0.18 เปอร์เซ็นต์) ปิดที่ 1,509.39 จุด ขณะที่ราคาน้ำมันตลาดนิวยอร์กดิ่งแรง  สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนมีนาคม ลดลง 79 เซนต์ ปิดที่ 95.83 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 51 เซนต์ ปิดที่ 117.24 ดอลลาร์ต่อบาร์เรล